ועדת הכספים, כנסת 20, פרוטוקול מספר 465, 2016-10-06 12:10

משה גפני: ביטול מס מעסיקים בענפי הבנייה, הצעתו של חבר הכנסת מיקי זוהר – השתלטת על הדיון היום.

משה גפני: ..

משה גפני: המשך דיון מ-22 ביוני.

מכלוף מיקי זוהר: אז זה המשך דיון.

מכלוף מיקי זוהר: אדוני היושב ראש, בזמנו פניתי אליך גם בסוגיה – מסתבר שאני עושה את העבודה של כחלון.

מכלוף מיקי זוהר: הוא כל הזמן מנסה להוריד את יוקר המחיה, את יוקר מחירי הדיור – בסוף עוד יגייסו אותי לרשימה שלו.

מכלוף מיקי זוהר: אני לא אלך, אני אשאר בליכוד, אבל עדיין.

מכלוף מיקי זוהר: ..

<קריאה: אולי הוא יחזור לליכוד...

מכלוף מיקי זוהר: לא נראה לי.

מכלוף מיקי זוהר: אנחנו מנסים להוריד את מחירי הבנייה, מה אנחנו עושים בנידון?

מכלוף מיקי זוהר: מטילים מיסים על קבלנים, כדי שיעלה להם יותר יקר לבנות, וכך הציבור ישלם מחיר יותר יקר על הדירות.

מכלוף מיקי זוהר: אגב, אנחנו מנסים להוריד את יוקר המחיה, ואנחנו בעצם מטילים מס על כל עובד זר, גם בענף המסעדנות למשל.

מכלוף מיקי זוהר: בענף המסעדנות מגיע המס כבר ל-20%.

מכלוף מיקי זוהר: כל עובד זר, משלמים עליו 20% מס.

מכלוף מיקי זוהר: היום הגיע איזשהו טרנד חדש שהאוצר מאמץ, להטיל מס על עובדים זרים, ואז אני שואל את עצמי שאלה, האם המס הזה באמת משיג את המטרה שלו, שהיתה מאוד מאוד פשוטה, שיעדיפו להעסיק ישראלים מאשר עובדים זרים, זו מטרת המס.

מכלוף מיקי זוהר: התשובה היא כמובן שלא, המטרה לא מושגת, כי היום מי שלמשל עובד בענף המסעדנות והוא עובד זר, הוא בדרך כלל עובד בעבודה השחורה, בעבודה הפחות שחורה עובד ישראלי, אבל את העבודה השחורה לא רוצה לעשות הישראלי – לפעמים בצדק או שלא בצדק, אבל זו המציאות.

מכלוף מיקי זוהר: אותו כנ"ל גם בענף הבנייה, את העבודה השחורה עושה בדרך כלל העובד הזר, ובעבודה היותר לבנה ונקייה, יבוא לעשות אותה בדרך כלל הישראלי.

מכלוף מיקי זוהר: אני לא קובע עכשיו, אם זה נכון או לא נכון, אבל זו המציאות בשטח.

מכלוף מיקי זוהר: לכן אני בא ואומר דבר אחד פשוט – כשאנחנו רוצים להטיל מס על עובדים זרים, אנחנו צריכים להבין שאת אותו כסף שהמדינה גובה לקופתה, משלם הציבור, בדיוק כמו בדיון הקודם.

מכלוף מיקי זוהר: זה מס עקיף על הציבור, זה לא מס שבסופו של דבר משיג את המטרה, זה מס עקיף על הציבור.

מכלוף מיקי זוהר: המחירים עולים כתוצאה מזה.

מכלוף מיקי זוהר: בעיני זה אבסורד.

מכלוף מיקי זוהר: בערב הבחירות כל מה שדיברו אתנו זה על יוקר המחיה ועל מחירי הדיור, ואנחנו עושים פעולות כדי לפתור את הבעיה, אבל למה את הפעולות הפשוטות כמו הורדת המס על העובדים זרים אנחנו לא עושים?

מכלוף מיקי זוהר: אגב, אפשר לעשות את זה אפילו דיפרנציאלי.

מכלוף מיקי זוהר: יש כל מיני סוגים של עובדים זרים במדינת ישראל – יש עובדים זרים שיש להם תוקף זמני, יש עובדים זרים שיש להם תוקף זמני.

מכלוף מיקי זוהר: בואו נעודד העסקה של מי שיש לו תוקף קבוע, שהוא באמת על פי כל דין פה, ומי שהוא פה באופן זמני, לא יהיה עליו פטור, ואז יכול להיות שאפילו נעודד עובדים זרים לעזוב את הארץ.

<אורי שיינין: כמו שפתח חבר הכנסת מיקי זוהר - - -

משה גפני: אין לי סבלנות, מה התשובה בסוף?

משה גפני: אתם מבטלים את מס המעסיקים על הבנייה?

<אורי שיינין: אנחנו סבורים, כמו שורה של ועדות ציבוריות בעניין הזה – והנושא הזה מאז הדיון האחרון התחדד עוד יותר – צוות ממשלתי רחב יושב בנושא, שהוא מקביל לנושא הזה וזה נושא של תעסוקת פלסטינים.

<אורי שיינין: אתה רואה בצורה מאוד ברורה וחדה, שיש תחליפיות בין עובדים ישראלים שעובדים, בין 40,000 ל-50,000 עובדים ישראלים שעובדים במקצועות ה"רטובים", מתוך 180,000 עובדים ישראלים שעובדים בענף.

<אורי שיינין: יש לך 40,000, 50,000 עובדים פלסטינים ויש 8,0000 עובדים זרים תחליפיים.

<אורי שיינין: ברגע שאתה מוריד את העלות של העובד הזר, אתה בעצם מייצר לחצי שכר להורדת השכר.

<אורי שיינין: נכון, יכול להיות שה-100 מיליון שקל האלה, שזה כל היטל המעסיקים הזה בענף הבניין - - -

מכלוף מיקי זוהר: לוקחים סתם 100 מיליון שקל סתם, זה לא נותן דבר.

משה גפני: מה התשובה?

משה גפני: מר שיינין, אני מכיר את השפה של משרד האוצר, מה התשובה?

משה גפני: התשובה לא?

משה גפני: בניגוד למס מעסיקים בחקלאות שהורדנו וביטלנו.

<אורי שיינין: הורדנו מסיבות אחרות, וגם בהוראת שעה.

משה גפני: ועל זה התשובה שלילית?

<אורי שיינין: נכון, התשובה היא להמשיך באותה מדיניות.

משה גפני: תודה רבה.

משה גפני: מיקי, אנחנו נצטרך לדבר אחר כך מה אנחנו עושים.

מכלוף מיקי זוהר: בוא נחוקק חוק.

משה גפני: בסדר.

משה גפני: תודה רבה, אני מודה לכם.

משה גפני: אני לא מקיים על זה דיון.

<יהורם אלבז: אני נציג משרד השיכון, הייתי פה פעם קודמת.

משה גפני: בסדר, התשובה שלילית.

משה גפני: מה אתה רוצה, שיוותרו?

<יהורם אלבז: עדיין אנחנו תומכים בביטול - -

משה גפני: - - של מס המעסיקים?

משה גפני: תודה רבה.

משה גפני: אתה לא נחשב, אני לא נחשב, הוא לא נחשב, יש את משרד האוצר.

משה גפני: תודה רבה שתומכים, אז מה?

משה גפני: אבל יש את אדוני הארץ.

<שי גרשון ברמן: אדוני, אפשר להשמיע את הקול של העסקים הקטנים, שעושקים אותנו פה עם המס הזה של 20%?

<שי גרשון ברמן: לוקחים לנו את המס הכי גבוה, למה?

<שי גרשון ברמן: למה?

<שי גרשון ברמן: אין עובדים, אין עובדים ישראלים.

משה גפני: תודה רבה.

משה גפני: אנחנו עוברים לסעיף הבא, אני לא מתכוון לעבור על זה לסדר היום.

משה גפני: היה צריך לדבר אתי קודם, להגיד לי את הנימוקים, אתם רואים שזה מופיע על סדר היום.

משה גפני: חבר כנסת מכובד, מיקי זוהר, מעלה את העניין הזה פעם אחר פעם.

משה גפני: בסדר, אתם רוצים להגיד תשובה שלילית, יש מטרות אחרות במשרד האוצר – אנחנו קוראים בעיתונים על כל מיני מטרות שיש לו.

משה גפני: אני לא מקיים על זה דיון.

<אלדד ניצן: לא דיון, בפגישה האחרונה ננעלה הוועדה בהחלטה, שמשרד השיכון ומשרד האוצר היו צריכים להביא לכבודו החלטה מה הולכים לעשות.

<אלדד ניצן: לא התחדש שום דבר מאז הדיון האחרון, לא זז דבר, למרות כל הדיבורים וכל ההסכמות.

משה גפני: תודה רבה.